### Resumé

I forbindelse med udarbejdelsen af Lokalplan nr. 1418, der udlægger et område i [adresse], til boligformål, er det nødvendigt at udarbejde et tillæg til [adresse] spildevandsplan 2020-2028, der udlægger lokalplanområdet til separatkloakeret.

### Sagsfremstilling

I forbindelse med udarbejdelsen af Lokalplan nr. 1418, Boligområde ved [adresse], Nr. Tim Johansen, udarbejdes dette tillæg 16 til [adresse], for at fastlægge kloakeringen af lokalplanområdet.

Området er ikke udlagt til kloakopland. Områdets nuværende anvendelse er landbrugsjord. Med vedtagelsen af [adresse] 16. separatkloakeres området (spildevand ledes til [adresse] spildevandsledning og tag- og overfladevand ledes til [adresse] regnvandsbassin beliggende sydøst for lokalplanområdet). Der tillades en befæstelsesgrad på højst 35% på hver enkelt grund, samt 100% befæstelse af vejarealer. [adresse] bekoster at føre stikledninger til spildevand samt tag- og overfladevand frem til hver enkelt grund. I forbindelse med den nødvendige håndtering og rensning af tag- og overfladevand, planlægges en udvidelse af det eksisterende bassin beliggende matrikel 1am, Nr. Vilstrup By, Skibet.

Tag- og overfladevand fra lokalplanområdet ledes til et eksisterende regnvandsbassin, der planlægges udvidet. Udvidelsen indebærer etablering af et permanent vådvolumen, der sikrer rensning af tag- og overfladevand fra oplandet (vejvand) og det nye lokalplanområde. Dermed sikres der rensning af vand, der på nuværende tidspunkt ledes urenset til Ammitsbøl Bæk/Mølbæk. Det vurderes, at der er tilstrækkelig kapacitet på [adresse] ledninger til at håndtere spildevandet fra udstykningen.

Forslaget har været i 8-ugers offentlig høring fra uge 35 til uge 43 2024. Der er ikke indkommet høringssvar i perioden.

### Økonomi

[adresse] etablerer de nødvendige spildevands- og regnvandsledninger frem til grundgrænsen. Der opkræves tilslutningsbidrag vedrørende spildevand og tag- og overfladevand i henhold til [adresse] gældende betalingsvedtægt.

### Klima og resiliensvurdering

I forbindelse med spildevandskloakeringen vil det være nødvendigt at etablere nye ledninger og udvide det eksisterende regnvandsbassin. Der forventes en meget begrænset CO2-udledning som følge af produktionen af materialer og anlægsarbejde.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler overfor Økonomiudvalget og Byrådet at vedtage [adresse] 10 til kommunens spildevandsplan.

### Beslutning

Anbefalet.